kalixlouiis/myanmar-wikipedia-corpus huggingface dataset:
များသောအားဖြင့် ဘောလုံးအားကစားနည်းအတွက်သာ အသုံးချကြသည်။
ဥပမာ- မန္တလေးမြို့ရှိ ဗထူးအားကစားကွင်း ဝင်ဘ​လေကွင်း ဘက်စုံသုံးအားကစားကွင်း ဘက်စုံသုံးအားကစားကွင်းတွင် ပွဲကြည့်စင်နှင့် ကွင်းပြင်အကြားတွင် ပြေးလမ်းများ ပါသည်။
ထိုကွင်းတွင် ဘောလုံးအားကစားနည်းအပြင် ပြေးခုန်ပစ်အားကစားနည်းများကိုပါ ကျင်းပလေ့ရှိသည်။
မြန်မာနိုင်ငံ၏ အဓိကအားကစားကွင်းကြီးများဖြစ်သော အောင်ဆန်းအားကစားကွင်း၊ သုဝဏ္ဏအားကစားကွင်း၊ မန္တလာသီရိအားကစားကွင်း၊ ဝဏ္ဏသိဒ္ဓိအားကစားကွင်း စသည်တို့မှာ ဤပုံစံများဖြစ်ကြသည်။
thumb|မန္တလာသီရိ အားကစားကွင်း ပြေးခုန်ပစ်အားကစားကွင်း အားကစားကွင်းတစ်ခုလုံးအား ပြေးခုန်ပစ်အားကစားနည်းအတွက်သာ အသုံးပြုကြသည်။
အားကစားကွင်းအတွင်းရှိ တပ်ဆင်ထားသော ပစ္စည်းများသည် ပြေးခုန်ပစ်အားကစားနည်းများအတွက် ရည်ရွယ်သည်။
ဥပမာ- ဖိလစ်ပိုင်နိုင်ငံ၊ နယူးကလပ်မြို့ရှိ နယူးကလတ်ခ်ပြေးခုန်ပစ်အားကစားကွင်း။
thumb|နယူးကလတ်စီးတီး ပြေးခုန်ပစ်အားကစားကွင်း သမိုင်းကြောင်း သမိုင်းကြောင်းတွင် အစောဆုံးဟု သတ်မှတ်နိုင်သော အားကစားကွင်းမှာ ဂရိနိုင်ငံ၊ အိုလံပီယာမြို့ရှိ အားကစားကွင်းဖြစ်သည်။
thumb|အိုလံပီယာမြို့ရှိ အားကစားကွင်း ထိုကွင်းတွင် ၇၇၆ဘီစီမှစ၍ ရှေးခေတ်အိုလံပစ်ပြိုင်ပွဲများ ကျင်းပခဲ့သည်။
ဂရိနိုင်ငံနှင့် ရောမနိုင်ငံတို့တွင် ရှေးဟောင်းအားကစားကွင်း များစွာတွေ့ရတတ်သည်။
လက်ရှိတွင် တူးဖော်ပြီး ပြန်လည်ပြုပြင်ထားသော ပန်နာသမ်းမစ် အားကစားကွင်းသည် ရှေးဟောင်းအိုလံပစ်ပွဲများကို ကျင်းပခဲ့သည်သာမက ယနေ့ခေတ်တွင် ကျင်းပနေသည့် ခေတ်သစ်အိုလံပစ်ပွဲများ၏ ပထမဆုံးပွဲဖြစ်သော ၁၈၉၆ နွေရာသီ အိုလံပစ်ပြိုင်ပွဲကိုလည်း လက်ခံကျင်းပခဲ့သည်။
ယ​နေ့​ခေတ် ပန်နာသမ်းမစ်အားကစားကွင်း ခေတ်သစ်အားကစားကွင်းများ ယနေ့ခေတ်၏ အားကစားကွင်းများသည် ပရိသတ်ဝင်ဆံ့မှုများစေရန် ဦးတည်၍ တည်ဆောက်လာကြသည်။
အထူးသဖြင့် ဗြိတိန်တွင် ဝိတိုရိယ ဘုရင်မခေတ်တွင် ခေတ်စားလာသော ဘောလုံးအားကစားနည်း၊ အမေရိကန်တွင် ဘေ့စ်ဘောအားကစားနည်း စသည်တို့တွင် လူစိတ်ဝင်စားမှုများလာ၍ အားကစားကွင်းများကို ပရိသတ်များစွာ ဝင်ဆံ့လာနိုင်စေရန် ရည်ရွယ်တည်ဆောက်လာကြသည်။
ထိုအားကစားကွင်းများတွင် စတမ်းဖို့ဘရစ်ချ် အားကစားကွင်း၊အန်းဖီးအားကစားကွင်း စသည်တို့သည် ၁၉ရာစုက တည်ဆောက်ခဲ့ကြသည့် အစောဆုံးကွင်းများဖြစ်ကြသည်။
thumb|၁၉၀၉ခုနှစ်က ​တွေ့ရ​သော စတမ်းဖို့ဘရစ်ချ် အားကစားကွင်း ၂၀ရာစုနှင့် ၂၁ရာစုမှ အားကစားကွင်းများ အားကစားကွင်းအဟောင်းများသည် ၁၉၀၀ကျော်ကာလများတွင် ပုံစံအသစ်များဖြင့် ပြန်လည်တည်ဆောက်လာခဲ့ကြသည်။
ထို့အတူ ပုံစံအသစ်ဖြင့် အားကစားကွင်းအသစ်များလည်း တည်ဆောက်လာခဲ့ကြသည်။
ယခင် သစ်သားပွဲကြည့်စင်များနေရာတွင် အုတ်နှင့် ကွန်ကရိပွဲကြည့်စင်များ အစားထိုးလာကြသည်။
၂၁ရာစုတွင် ဖွင့်နိုင်ပိတ်နိုင်သော အမိုးများပါဝင်သည့် အားကစားကွင်းကြီးများကို တည်ဆောက်လာကြပြီဖြစ်သည်။
သို့သော် ဤအမိုးများသည် ကုန်ကျစရိတ် ကြီးမားသည်။
ထို့အပြင် ပွဲကြည့်စင် အရှင်များလည်း တပ်ဆင်လာနိုင်ကြသည်။
မြန်မာနိုင်ငံရှိ အားကစားကွင်းများ မြန်မာနိုင်ငံရှိ အစောဆုံးဟုဆိုနိုင်သည့် ခေတ်မီအားကစားကွင်းများမှာ ရန်ကုန်မြို့ရှိ အောင်ဆန်းအားကစားပြိုင်ကွင်းနှင့် မန္တလေးမြို့ရှိ ဗထူးအားကစားပြိုင်ကွင်းများ ဖြစ်ကြသည်။
ကိုလိုနီခေတ်က အင်္ဂလိပ်လူမျိုးများ အသုံးပြုရန် အဆင့်မြှင့်တင်ခဲ့ကြခြင်းဖြစ်သည်။
လွတ်လပ်ရေးရပြီးချိန်တွင် ရုရှားနိုင်ငံမှ ပရိသတ် ၈၀,၀၀၀ ဝင်ဆံ့သည့် အားကစားကွင်းကို လက်ဆောင်ပေးရန် ကမ်းလှမ်းခဲ့သော်လည်း ကွန်မြူနစ်တို့ထံမှ လက်ဆောင်အား မယူလိုဟုဆိုကာ ဖဆပလ ခေါင်းဆောင်များက ကန့်ကွက်ခဲ့သည်။
ထို့ကြောင့် မြန်မာပြည်တွင် မဆောက်ဖြစ်ပဲ အင်ဒိုနီးရှားနိုင်ငံသို့သာ လက်ဆောင်ပေးဖြစ်ခဲ့သည်။
မြန်မာနိုင်ငံတွင် သုဝဏ္ဏကွင်း တည်ဆောက်သည့် ၁၉၈၅ခုနှစ်မတိုင်မီအထိ အောင်ဆန်းအားကစားကွင်းသာ ခေတ်မီစွာ တည်ရှိခဲ့သည်။
သို့သော် ၂၀၁၉ခုနှစ်တွင် အောင်ဆန်းကွင်းမှာ အိုဟောင်းလာပြီး ပြန်လည်တည်ဆောက်ရမည့် အားကစားကွင်းအဖြစ် သတ်မှတ်ခဲ့သည်။
၂၇ကြိမ်မြောက် အရှေ့တောင်အာရှအားကစားပြိုင်ပွဲ ကျင်းပရန်ရှိလာချိန်တွင် အားကစားကွင်းများကို အဆင့်မြှင့်တင်ခဲ့ပြီး အသစ်များလည်း တည်ဆောက်ခဲ့သည်။
တစ်ကွင်းလုံး အမိုးအပြည့်ပါသည့် အားကစားကွင်းအသစ် (၃)ကွင်းကို မန္တလေးမြို့နှင့် နေပြည်တော်တွင် တည်ဆောက်ခဲ့သည်။
လက်ရှိအချိန်တွင် ဤကွင်းများမှာ ခေတ်အမီဆုံးဟု ဆိုနိုင်သည်။
သုဝဏ္ဏကွင်းမှာမူ မူလဒီဇိုင်းအရ အမိုးအပြည့်မိုးရန် စီစဉ်ခဲ့သော်လည်း မမိုးဖြစ်ခဲ့ပေ။
နိုင်ငံတကာအားကစားပွဲများကို ရန်ကုန်မြို့ရှိ သုဝဏ္ဏကွင်းနှင့် မန္တလေးမြို့ရှိ မန္တလာသီရိကွင်းတို့တွင် အများဆုံး ကျင်းပနေကာ နေပြည်တော်ရှိ ဝဏ္ဏသိဒ္ဓိအားကစားကွင်းတွင် ပြည်တွင်းအားကစားပွဲများကို ကျင်းပနေသည်။
ဇေယျာသီရိကွင်းမှာမူ တပ်မတော်ပိုင်ဖြစ်သည်။
မန္တလာသီရိအားကစားကွင်း ကိုးကား ကဏ္ဍ:အားကစားကွင်းများ။
ယောဇက် လူဝီ ဂေးလူဆက် (, ; , ,"Gay-Lussac". Random House Webster's Unabridged Dictionary.; ၁၇၈၈ ဒီဇင်ဘာ ၆ - ၁၈၅၀ မေ ၉) သည် ပြင်သစ် ဓာတုဗေဒ၊ ရူပဗေဒပညာရှင်တစ်ဦးဖြစ်သည်။
ရေသည် ဟိုက်ဒရိုဂျင် နှစ်ဆ၊ အောက်ဆီဂျင် တစ်ဆ ဖြင့် ပါဝင်ဖွဲ့စည်းထားခြင်းကို (Alexander von Humboldt နှင့်အတူ) ရှာဖွေတွေ့ရှိခြင်း၊ ဓာတ်ငွေ့ဆိုင်ရာ နိယာမနှစ်ခုတို့ကြောင့် ကြောင့် အထူးကျော်ကြားသည်။
ထို့အပြင် နိုင်ငံအများအပြား၌ အသုံးပြုကြသည့် အရက်ယာမကာ တိုင်းတာမှုစနစ် degrees Gay-Lussac ကို ထွက်ပေါ်စေခဲ့သော အရက်-ရေ အရောအနှောများနှင့်ပတ်သက်သော လုပ်ငန်းကြောင့်လည်း ၎င်းကို ကောင်းစွာ သိရှိကြသေးသည်။
မှတ်စု ကိုးကား ကဏ္ဍ:ပြင်သစ် ဓာတုဗေဒပညာရှင်များ ကဏ္ဍ:ပြင်သစ် ရူပဗေဒပညာရှင်များ။
Redirectပုံစံအတည်တကျမရှိ ဂလက်ဆီ။
စင်တောရပ် အေအား ရေဒီယို (အနီရောင်)၊ အနီအောက်ရောင်ခြည် (အစိမ်းရောင်)၊ အိတ်ဇ်ရေး (အပြာရောင်)ဖြင့် မြင်ရပုံ ရေဒီယို ဂလက်ဆီများနှင့် ယင်းတို့၏ ဆက်နွယ်သော ရေဒီယိုသံကျယ်လောင်သည့် ကွေဆာများနှင့် ဘလေဇာ (blazar) များသည် တက်ကြွ ဂယ်လက်တစ် ဝတ်ဆံ (active galactic nuclei) အမျိုးအစားများဖြစ်ကြပြီး အလင်းတောက်ပမှု ၁၀၃၉ W အထက်ရှိကြကာ ရေဒီယိုလှိုင်းအားဖြင့် 10 MHz နှင့် 100 GHz ကြားတွင် အလွန်တောက်ပကြသည်။
FANAROFF-RILEY CLASSIFICATION ပင်ရင်းဂလက်ဆီများသည် အများအားဖြင့် ကြီးမားသော ဘဲဥပုံစံ ဂလက်ဆီများဖြစ်ကြသည်။
ရေဒီယို-ကျယ်လောင်သော တက်ကြွဂလက်ဆီများကို အလွန်ဝေးကွာသည့်အကွာဝေးမှ ခြေရာခံနိုင်ပြီး လေ့လာရေး စကြဝဠာဗေဒအတွက် တန်ဖိုးရှိသော ကိရိယာများပင်ဖြစ်သည်။
thumb မယွန်းနိစ် () သည် အေးအေးပျစ်ပျစ် အနှစ်ရည်တမျိုးဖြစ်ပြီး အသားညှပ်ပေါင်မုန့်များ (ဆင်းဒွစ်၊ ဟမ္ဘာဂါ)၊ အသုပ်စုံနှင့် အာလူးချောင်းကြော်တို့၌ တွဲဘက်စားသုံးကြသည်။
အတိုကောက် မေယိုး (mayo) ခေါ်၏။
"Mayo - Definition and More from the Free Merriam-Webster Dictionary". Merriam-webster.com. သနပ်နှစ် ( tartar sauce)၊ အချဉ်ရည်နှစ် (fry sauce)၊ ရောမူလဒယ် (rémoulade)၊ ဆယ်လဆာဂေါ့ (salsa golf)၊ ရူရိရီ (rouille) တို့တွင် အခံအနှစ်ရည်အဖြစ်လည်း သုံး၏။
Holly Herrick, The French Cook: Sauces, 2013, ISBN 1423632397 မယွန်းနိစ်ကို ဆီ၊ ကြက်ဥအကာနှင့် အချဉ်ဓာတ်အတွက် ရှလကာရည် သို့မဟုတ် ရှောက်ရည်တို့ကို မွှေ၍ရသော ခလောက်ရည်တမျိုး ဖြစ်သည်။
McGee, Harold (2004). On Food and Cooking : The Science and Lore of the Kitchen (2nd ed.). New York: Scribner. p. 633. ISBN 978-0684800011. Mayonnaise is an emulsion of oil droplets suspended in a base composed of egg yolk, lemon juice or vinegar, which provides both flavor and stabilizing particles and carbohydrates. အရသာအတွက် အခြားပါဝင်ပစ္စည်းတို့ကိုထည့်ကာ မျိုးကွဲများစွာ ရှိလာ၏။
အရောင်မှာလည်း ဖြူတူတူမှသည် ဝါတာတာအထိ ရှိတတ်သည်။
အနှစ်မှာလည်း ကရင်ပျော့ပျော့မှသည် ဂျယ်လီစေးစေး အနေအထားအထိ ရှိ၏။
ကြက်ဥရှောင်သော သားသတ်လွတ်သမားများအတွက်နှင့် ဥနှင့်မတည့်သူတို့အတွက် ကြက်ဥနှစ်မပါသော မယွန်းနိစ်ကို၎င်း၊ ထိန်းစားနေသူတို့အတွက် ဆီမပါသော ကိုလက်စထရောနည်း မယွန်းနိစ်ကို၎င်း၊ ဈေးကွက်တွင် ရနိုင်ပေသည်။
Moran, Victoria; Moran, Adair (2012). Main Street Vegan: Everything You Need to Know to Eat Healthfully and Live Compassionately in the Real World. Penguin. p. 168. ISBN 9781101580622. ကိုးကား ကဏ္ဍ:စပိန် အစားအစာ ကဏ္ဍ:ပြင်သစ် အစားအစာ။
ပုတ်သင်ညိုများသည် ၂၀၁၅ ခုနှစ်အရ မျိုးစိပ်ပေါင်း ၂၀၂ ခုရှိပြီး အရောင်အမျိုးမျိုးရှိကာ အချို့မျိုးစိပ်များသည် အရောင်ပြောင်းနိုင်သောအစွမ်းရှိကြသည်။
ယင်းတို့သည် မိုးသစ်တောမှ ကန္တာရထိ ကျက်စားကြပြီး အာဖရိကတိုက်၊ မဒါကာစတာ၊ ဥရောပတောင်ပိုင်း၊ သီရိလင်္ကာနိုင်ငံအထိ နေထိုင်ကြသည်။
ဓနု နက္ခတ်တာရာ (Sagittarius) သည် ၁၂ ရာသီခွင်၏ နက္ခတာရာတစ်ခုဖြစ်ပြီး တောင်ကမ္ဘာလုံးခြမ်းဘက်တွင် တည်ရှိသည်။
ယင်းသည် နက္ခတ္တပညာရှင် တော်လမီပြုစုသော ကြယ်စုတန်း ၄၈ ခုစာရင်းတွင်ပါဝင်ပြီး ခေတ်သစ် ၈၈ ကြယ်စုတန်းများစာရင်း၌လည်း ပါဝင်လျက်ရှိသည်။
ဆာဂျစ်ထယ်ရီယပ်စ် (Sagittarius) ဆိုသည်မှာ လက်တင်ဘာသာစကားဖြင့် မြားပစ်သမားဟု အဓိပ္ပာယ်ရသည်။
သင်္ကေတမှာ 20px () မြားပုံစံဖြစ်သည်။
ဓနု နက္ခတာရာဓနုသည် မြင်းတပိုင်းလူတပိုင်း သတ္တဝါ စန်းတောမှ လေးမြားကိုဆွဲတင်နေသည့်ပုံစံဖြင့် ဖော်ပြသည်။
ဓနု နက္ခတာရာသည် အနောက်ဘက်တွင် ဆကော်ပီယပ်နှင့် အော်ဖီယူကပ် ကြယ်စုတန်းတို့၏ကြား၊ အရှေ့ဘက်တွင် ကာပရီကော်နပ်နှင့် မိုက်ခရိုစကော်ပီယမ် တို့၏ကြား၌ တည်ရှိသည်။
နဂါးငွေ့တန်း ဂလက်ဆီ၏ အလယ်ဗဟိုသည် ဓနု နက္ခတ်တာရာ၏ အနောက်ဘက်အကျဆုံးအပိုင်းတွင် တည်ရှိသည်။
(ဆာဂျစ်ထယ်ရီယပ်စ် အေ ကိုကြည့်ပါ) ကိုးကား Category:ဓနု နက္ခတ်တာရာ ကဏ္ဍ:ကြယ်စုတန်းများ။
ဗြိစ္ဆာ နက္ခတ်တာရာ (Scorpius) သည် တောင်ကမ္ဘာဘက်ခြမ်းတွင်တည်ရှိသော ရာသီခွင် ကြယ်စုတန်းများထဲမှ တစ်ခုဖြစ်သည်။
လက်တင်ဘာသာစကားဖြင့် ကင်းမြီးကောက်ဟု အဓိပ္ပာယ်ရပြီး သင်္ကေတမှာ 15px (Unicode ♏) ဖြစ်သည်။
၂ ရာစုနှစ် ဂရိလူမျိုး နက္ခတ္တပညာရှင် တော်လမီပြုစုသော ကြယ်စုတန်းများစာရင်း ၄၈ ခုထဲတွင် ပါဝင်သောကြောင့် ရှေးကျသော ကြယ်စုတန်းတစ်ခုဖြစ်သည်။
ယင်းသည် အနောက်ဘက်တွင် တူ နက္ခတ်တာရာ၊ အရှေ့ဘက်တွင် ဓနု နက္ခတ်တာရာကြား၌ တည်ရှိသည်။
ဗြိစ္ဆာ နက္ခတ်တာရာသည် ကြီးမားသော ကြယ်စုတန်းဖြစ်ပြီး နဂါးငွေ့တန်း ဂလက်ဆီ၏ဗဟိုအနီး တောင်ကမ္ဘာဘက်ခြမ်းတွင် တည်ရှိသည်။
ကိုးကား ကဏ္ဍ:ဗြိစ္ဆာ နက္ခတ်တာရာ ကဏ္ဍ:ကြယ်စုတန်းများ။
ကြယ်စုတန်းအား သာမန်မျက်စိဖြင့် မြင်ရပုံ မန်းဆာ တောင်ဝင်ရိုးစွန်းအနီး တောင်ဘက်ကောင်းကင်ရှိ ကြယ်စုတန်းတစ်ခုဖြစ်သည်။
ပြင်သစ် နက္ခတ္တပညာရှင် Nicolas-Louis de Lacaille ဆိုသူက ၁၈ ရာစုနှစ်တွင် ကြယ်စုတန်းတစ်ခုဖြစ်သည်။
ယင်းကြယ်စုတန်းသည် ညဘက်ကောင်းကင်ယံတွင် အမေးမှိန်ဆုံးကြယ်စုတန်းများထဲမှတစ်ခုဖြစ်ပြီး တောက်ပသောကြယ်များ မရှိပေ။
အတောက်ပဆုံးကြယ် Alpha Mensae သော်မှ မြင်ရုံသာမြင်နိုင်သည်။
ကြီးမားသော မစ်ဂျစ်လန်နစ် တိမ်တိုက်၏ အစိတ်အပိုင်းဖြစ်ပြီး ကြယ်အုပ်စုများနှင့် ကွေဆာများဖြင့် ကြယ်စုတန်းဧရိယာအား ဖုံးလွှမ်းထားသည်။
ကိုမာ ဘီရင်နီဆပ်စ်သည် ခေတ်သစ် ၈၈ ကြယ်စုတန်းများစာရင်းရှိ မြောက်ကမ္ဘာခြမ်းကောင်းကင်မှ ကြယ်စုတန်းဖြစ်သည်။
နာမည်မှာ ဘီရင်နီဆပ်စ်၏ ဆံပင် ဟု လက်တင်ဘာသာစကားဖြင့် အဓိပ္ပာယ်ရပြီး ဒုတိယမြောက် အီဂျစ်ဘုရင်မ ဘီရင်နီဆပ်စ် (Berenice II of Egypt) ကို ရည်ညွှန်းသည်။
ကိုမာ ဘီရင်နီဆပ်စ် ကြယ်စုတန်းတွင် Coma Supercluster ၏ အစိတ်အပိုင်းဖြစ်သော Coma Cluster တို့ ပါဝင်သည်။
ဘာရွန် ယန်စ် ယာကော့ဘ် ဘာရှဲလီယော့စ် (, ; ယာကော့ဘ် ဘာရှဲလီယော့စ်; အင်္ဂလိပ်အသံထွက် - ဂျေးကာ့ဘ် ဘာဇီးလိယပ်စ်; ၁၇၇၉ ဩဂုတ် ၂၀ - ၁၈၄၈ ဩဂုတ် ၇) သည် ဆွီဒင် ဓာတုဗေဒ ပညာရှင်တစ်ဦးဖြစ်သည်။
ဘာရှဲလီယော့စ်ကို ရောဘတ် ဘွိုင်းလ်၊ ဂျွန် ဒေါလ်တန်၊ အန်ထော်နီ လဗွိုင်စီယာတို့နှင့်အတူ ခေတ်သစ် ဓာတုဗေဒပညာရပ်ကို စတင်တည်ထောင်သူများထဲက တစ်ဦးအဖြစ် ယူဆသတ်မှတ်ကြသည်။
ဘာရှဲလီယော့စ်သည် ၁၈၀၈ တွင် ဆွီဒင် တော်ဝင် သိပ္ပံအကယ်ဒမီတွင် အသင်းဝင် ဖြစ်လာခဲ့ကာ ၁၈၁၈ မှစ၍ အဖွဲ့၏ ရုံးကနားဆိုင်ရာ အဓိကလုပ်ဆောင်သူအဖြစ် ဆောင်ရွက်ခဲ့သည်။
ဆွီဒင်နိုင်ငံတွင် ဆွီဒင် ဓာတုဗေဒလောက၏ ဖခင် အဖြစ် ကျော်ကြားပြီး ၎င်းကို ဂုဏ်ပြုသောအားဖြင့် ဩဂုတ်လ ၂၀ ကို ဘာရှဲလီယော့စ်နေ့ အဖြစ်သတ်မှတ်ထားလေသည်။
ဆန် အန်တိုနီယို () သည် အမေရိကန်၏ (၇) ခုမြောက် လူဦးရေအထူထပ်ဆုံးမြို့ ဖြစ်ပြီး အမေရိကန်တောင်ပိုင်း၏ ဒုတိယအကြီးဆုံးမြို့လည်း ဖြစ်သည်။
"San Antonio Was The First Southern City to integrate lunch counters". Express News. ၂၀၂၀ ခုစာရင်းအရ လူဦးရေ ၁,၄၃၄,၆၂၅ ယောက် နေထိုင်ပြီး တက္ကဆပ်တွင် ဒုတိယလူဦးရေအထူထပ်ဆုံးမြို့ ဖြစ်၏။
"QuickFacts: San Antonio city, Texas". United States Census Bureau. စပိန်တို့က သာသနာပြုအဖွဲ့အတွက်၎င်း၊ ကိုလိုနီစခန်းအဖြစ်၎င်း ၁၇၁၈ ခုတွင် မြို့တည်သည်။
ကိုယ်ပိုင်ပဋိညာဉ်ခံမြို့ ဖြစ်လာသည်မှာ ၁၇၃၁ ခုက ဖြစ်သည်။
ယခင်က စပိန်အင်ပါယာလက်အောက်တွင် ရှိခဲ့ပြီး နောက် မက္ကဆီကိုသမ္မတနိုင်ငံလက်အောက်ခံ ဖြစ်၏။
နိုင်ငံ၏ ရှေးအကျဆုံး မြူနီစပယ် (မြို့အုပ်ချုပ်ရေးအဖွဲ့) လည်း ရှိသည်။
မြို့တည် နှစ် (၃၀၀) ပြည့်ကို ၂၀၁၈ ခု၊ မေလ ၁ ရက်တွင် ကျင်းပခဲ့သည်။
"San Fernando de Bexar". Texas State Historical Association."The First Civil Settlement in Texas". Guerra, Mary Ann Noonan. Excerpted from The San Antonio River (The Alamo Press, San Antonio: 1987). "SA300 Tricentennial - Celebrating San Antonio for 300 Years". sanantonio300.org. ဆန် အန်တိုနီယို ဟူသောအမည်မှာ ၁၆၉၁ ခု စပိန် နယ်မြေစူးစမ်းရေးအဖွဲ့တွင် ပါဝင်ခဲ့သော ပါဒူအာမှ ဘုန်းတော်ကြီး စိန့် အန်တိုနီ (Saint Antony of Padua) ကို ဂုဏ်ပြုခေါ်ဝေါ်ခြင်း ဖြစ်သည်။
"St. Anthony of Padua - Saints & Angels". Catholic Online. "Saint Anthony of Padua | Franciscan Media". www.franciscanmedia.org. ၁၈ ရာစုတွင် စပိန်တို့စေလွှတ်သော ပြည်ပသာသနာပြုအဖွဲ့ ၅ ဖွဲ့တွင် ဤမြို့လည်း ပါ၏။
သာသနာပြုအဖွဲ့နေခဲ့သော အယ်လာမို (The Alamo) ခေါ် ခံတပ်ငယ်နှင့် သမိုင်းဝင်အမျိုးသားဥယျာဉ်တို့ကို ယူနက်စကို၏ ကမ္ဘာ့အမွေအနှစ်စာရင်းတွင် ၂၀၁၅ ခုက သွင်း၏။
Mach, Andrew (July 5, 2015). "San Antonio Missions among new UNESCO World Heritage Sites". PBS. ကိုးကား Category:တက္ကဆပ်ပြည်နယ်ရှိ မြို့များ။
ဓာတုဗေဒတွင် များပြားသော အချိုးအဆများနိယာမ (Law of multiple proportions) က ဒြပ်စင်နှစ်ခုသည် ဒြပ်ပေါင်းတစ်ခုထက်ပို၍ ဖွဲ့စည်းဖြစ်တည်ခဲ့လျှင် ပထမ ဒြပ်စင်၏ တိကျမပြောင်းလဲသော ဒြပ်ထုနှင့် ဒုတိယဒြပ်စင်၏ အချိုးအဆများသည် အမြဲတမ်း ကိန်းပြည့်အသေးတစ်ခုဖြစ်နေမည်ဟု အဓိပ္ပာယ်ဖွင့်သည်။
ဤနိယာမကို ရံခါတွင် ဒေါလ်တန် နိယာမ (Dalton's Law) ဟု ဤသဘောကို ပထမဆုံး ဖော်ပြခဲ့သူ ဓာတုဗေဒပညာရှင် ဂျွန် ဒေါလ်တန်က်ု အစွဲပြု၍လည်း ခေါ်ဝေါ်ကြသည်။
ကာဗွန်ဒြပ်စင်သည် အောက်ဆီဂျင်ဒြပ်စင်နှင့် ပမာဏမတူညီစွာ ပေါင်းစပ်၍ အောက်ဆိုက်နှစ်မျိုး ဖြစ်တည်လာသည်ကို ဒေါလ်တန်က သိရှိခဲ့သည်။
နမူနာအားဖြင့် ကာဗွန်ဒြပ်စင်၏ တိကျမပြောင်းလဲသည့် ပမာဏ ၁၀၀ ဂရမ်ရှိကာ ထိုပမာဏသည် အောက်ဆီဂျင် ၁၃၃ ဂရမ် နှင့် ပေါင်းစပ်၍ အောက်ဆိုက်တစ်ခု ဖွဲ့စည်းနိုင်ပြီး အောက်ဆီဂျင် ၂၆၆ ဂရမ်နှင့် ပေါင်းစပ်ကာ အခြားအောက်ဆိုက်တစ်မျိုးကို ထုတ်လုပ်နိုင်သည်။
ထို့ကြောင့် ကာဗွန် ၁၀၀ ဂရမ်ကို ပေါင်းစပ်သည့် အောက်စီဂျင် ၂၆၆ ဂရမ်၏ အချိုးသည် ၂၆၆:၁၀၀ = ၂:၁ ဖြစ်ပြီး ကိန်းပြည့် အသေးတစ်ခုဖြစ်သည်။
ဒေါလ်တန်က ဤရလဒ်ကို ၎င်း၏ အက်တမ်သီအိုရီတွင် ဤအောက်ဆိုက်နှစ်ခု၌ ကာဗွန်အက်တမ် တစ်ခုစီအတွက် အောက်ဆီဂျင်အက်တမ် တစ်ခု နှင့် နှစ်ခု အသီးသီးရှိကြသည်ဟု အဆိုပြုပြီး အနက်ဖွင့်ခဲ့သည်။
ခေတ်ပေါ် သင်္ကေတမှာ ပထမတစ်ခုအတွက် CO (ကာဗွန်မိုနောက်ဆိုက်) နှင့် ဒုတိယတစ်ခုအတွက် CO2 (ကာဗွန်ဒိုင်အောက်ဆိုက်) တို့ဖြစ်ကြသည်။
ဂျွန် ဒေါလ်တန်က ဤစူးစမ်းချက်ကို ၁၈၀၄ တွင် ပထမဆုံး ဖော်ပြခဲ့ကာ ၎င်းမတိုင်မီ နှစ်အနည်းငယ်ခန့်က ပြင်သစ်ဓာတုဗေဒပညာရှင် ဂျိုးဇက် ပရူးစ်က တိကျသော အချိုးအဆများ နိယာမကို အဆိုပြုခဲ့ဖူး၍ အန်ထော်နီ လဗွိုင်စီယာက ဒြပ်ထု တည်မြဲမှု နိယာမကို သက်သေပြသခဲ့ဖူးရာ ထိုအချက်နှစ်ခုက ဒေါလ်တန်ကို ကူညီနိုင်ခဲ့သည်။
ဤပါဝင်သော ပမာဏများကို ကိန်းဂဏန်းတန်ဖိုးများ အတိအကျဖြင့် ဂရုပြုလေ့လာမှုသည် ဒေါလ်တန်ကို ဤနိယာမအား အဆိုပြုစေနိုင်ခဲ့၏။
ဤနမယာမသည် ထိုနှစ်နှောင်းပိုင်းတွင် အဆိုပြုခဲ့ပြန်သော အက်တမ်သီအိုရီအတွက် အရေးပါသော ခြေလှမ်းတစ်ခုလည်း ဖြစ်ပြီး ဒြပ်ပေါင်းများအတွက် ဓာတုဗေဒ ဖော်မြူလာကို အုတ်မြစ်ချပေးနိုင်ခဲ့သည်။
အီသိန်း (C2H6) with propane (C3H8) ကို နှိုင်းယှဉ်ခြင်းဖြင့်လည်း ဤနိယာမ၏ အခြားနမူနာတစ်ခုကို တွေ့မြင်နိုင်သည်။
အီသိန်းတွင် ကာဗွန် ၁ ဂရမ်နှင့် ပေါင်းစပ်သော ဟိုက်ဒရိုဂျင် အလေးချိန်သည် ၀.၂၅၂ ဂရမ်ဖြစ်၍ ပရိုပိန်းတွင် ဟိုက်ဒရိုဂျင်သည် ၀.၂၂၄ ဂရမ် ဖြစ်သည်။
ထိုအလေးချိန် အချိုးများမှာ ၁.၁၂၅ ဖြစ်ပြီး ကိန်းပြည့်အသေးစား ဂဏန်းအနေဖြင့် ၉:၈ ဖြစ်သည်။
ပါဒူအာ ( ) သည် အီတလီမြောက်ပိုင်းရှိ ဗီးနတိုနယ်မှ မြို့တမြို့ ဖြစ်သည်။
ပါဒူအာပြည်နယ်၏ မြို့တော်ဖြစ်ပြီး စီးပွားရေးနှင့် ဆက်သွယ်ရေး အချက်အချာနေရာ ဖြစ်သည်။
လူဦးရေမှာ ၂၀၁၁ စာရင်းအရ ၂၁၄,၀၀၀ ယောက် ရှိသည်။
ပါဒူအာ၊ ထရာဗီဆိုနှင့် ဗီးနစ်တို့ကို ပေါင်းကာ ပါထရာဗီ (PaTreVe) သို့တည်းမဟုတ် ပါဒူအာ-ထရာဗီဆို-ဗီးနစ် မြို့ပြဧရိယာဟု ခေါ်ကြ၏။
ထို ၃ ခုပေါင်းက လူဦးရေ ၂,၆၀၀,၀၀၀ မျှ ရှိသည်။
ဗင်စန်ဇာမြို့၏ အရှေ့တောင်ဘက် ၂၉ ကီလိုမီတာ (၁၈ မိုင်) အကွာတွင်၎င်း၊ ဗီးနစ်မြို့အနောက်ဘက် ၄၀ ကီလိုမီတာ (၂၅ မိုင်) အကွာရှိ၊ ဘက်ခစ်လီယွန်နယ်မြစ် အနောက်ဘက်ကမ်းတွင်၎င်း တည်၏။
မြို့၏ အနောက်တောင်ဘက်တွင် အလွန်သာယာ၍ ပီထရာ့၊ အူဂို ဖေါ့စကိုလို၊ လူကန်နှင့် ရှယ်လီသို့သော ကဗျာဆရာများ ဂုဏ်တင်ရေးသားကြသည့် အူဂါနီယိုတောင်ကုန်းစု ရှိသည်။
ပေါ်တူဂီရှိ ဖရန်စစ်ကျောင်းတော်ထွက် မြို့၏သူတော်စင် စိန့်အန်တိုနီသည် သူ့ဘဝကို ဤမြို့တွင်ပင် မြှုပ်နှံသည်မှာ သေလွန်သော ၁၂၃၁ ခုအထိ ဖြစ်၏။
မြို့သည် ပါဒူအာတက္ကသိုလ်ကြောင့်လည်း ကျော်စောသည်။
ဘိုလော့နာတက္ကသိုလ်မှ ပို၍လွတ်လပ်စွာ ပြောဆိုနိုင်သောအခွင့်ကို ရှာရန် ခွဲထွက်လာသော ပါမောက္ခများနှင့် ကျောင်းသားတို့က ၁၂၂၂ ခုတွင် ဤတက္ကသိုလ်ကို ထူထောင်၏။
၁၅၉၂ ခုမှ ၁၆၁၀ ခုအတွင်း ဂယ်လီလီယိုသည် နည်းပြအဖြစ် လုပ်ကိုင်ဖူးသည်။
ရှိတ်စပီးယားက မိန်းမရိုင်းကိုယဉ်ပါးစေခြင်း ပြဇာတ်တွင် ဇာတ်ကွက်အများစုကို ပါဒူအာ၌ တည်၏။
အိုင်းရှစ် စာရေးဆရာ အော်စကာဝိုင်းသည်လည်း ပါဒူအာမြို့စားကတော် အမည်ဖြင့် ပြဇာတ်ရေးဖူးသည်။
ဘိုးတီ သည် မြောက်ကမ္ဘာခြမ်းကောင်းကင်ရှိ ကြယ်စုတန်းတစ်ခုဖြစ်ပြီး ၂ ရာစု နက္ခတ္တပညာရှင် တော်လမီက သူ၏ ၄၈ ကြယ်စုတန်းများစာရင်းတွင် မှတ်တမ်းတင်ခဲ့သည်။
ယင်းသည် ခေတ်သစ် ၈၈ ကြယ်စုတန်းများစာရင်း၌လည်း ပါဝင်သည်။
ဘိုးတီ ကြယ်စုတန်းတွင် ညဘက်ကောင်းကင်၌ စတုတ္ထမြောက် အတောက်ပဆုံးကြယ်နှင့် အာကျူးရပ်ကြယ်တို့ ပါဝင်သည်။
တောက်ပသောကြယ်များသည် ဘိုးတီကြယ်စုတန်းတွင် တည်ရှိပြီး သာမန်မျက်စိဖြင့် အလွယ်တကူမြင်နိုင်သောကြယ်များမှာ ၂၉ ခု ရှိလေသည်။
ကိုးကား ကဏ္ဍ:ကြယ်စုတန်းများ Category:ဘိုးတီ။
NGC 7077 သည် ကုံ နက္ခတာရာမှ နှစ်ဘက်ခုံး ဂလက်ဆီပုဖြစ်ပြီး ကမ္ဘာမြေမှ အလင်းနှစ် ၅၆ မီလီယံကွာဝေးသည်။
ယင်းအား နက္ခတ္တပညာရှင် Albert Marth ဆိုသူက ၁၈၆၃ ခုနှစ် ဩဂုတ်လ ၁၁ ရက်နေ့တွင် ရှာဖွေတွေ့ရှိခဲ့သည်။
ဂလက်ဆီသည် Local Void အနား၌ တည်ရှိသည်။
ကိုးကား ပြင်ပလင့်ခ်များ ကဏ္ဍ:နှစ်ဖက်ခုံး ဂလက်ဆီများ ကဏ္ဍ:ကုံ နက္ခတ်တာရာ။
တူကင်နာ (Tucana) သည် တောင်ကမ္ဘာခြမ်းကောင်းကင်၏ ကြယ်စုတန်းတစ်ခုဖြစ်ပြီး တောင်အမေရိက toucan ငှက်ကို အစွဲပြု၍ မှည့်ခေါ်ခြင်းဖြစ်သည်။
သေးငယ်သော မစ်ဂျစ်လန်နစ် တိမ်တိုက်သည် တူကင်နာ ကြယ်စုတန်းအတွင်း တည်ရှိသည်။
မှတ်စု ကိုးကား Category:တူကင်နာ (ကြယ်စုတန်း) ကဏ္ဍ:ဒဏ္ဍာရီလာငှက်များ ကဏ္ဍ:ကြယ်စုတန်းများ။
thumb|ပန်းကန်လုံးငယ်တွင် ထည့်ထားသော ပုလဲသီးများ ပုလဲသီး ဟူသည် စား၍ရသော အကြည်လုံးဖြစ်ပြီး ပီလောပီနံမှုန့်မှ လုပ်သည်။
Editor, Julie R. Thomson Senior; Taste; Post, The Huffington (2015-07-13). "So What Exactly Is Tapioca, Anyway?". The Huffington Post. အရှေ့တောင်အာရှ၌ အသုံးအစားများသည့် သာကူစေ့မှာ ဈေးများသည့်အတွက် သာကူစေ့အစား ဈေးပေါသော ပီလောပီနံမှုန့်မှ ထုတ်ခြင်းတည်း။
Hutton, Wendy (2012). Southeast Asia's Best Recipes: From Bangkok to Bali. Tuttle Publishing. ISBN 9781462905683.Alford, Jeffrey; Duguid, Naomi (2000). Hot Sour Salty Sweet: A Culinary Journey Through Southeast Asia. Artisan Books. p. 323. ISBN 9781579655648. ဘာဘယ်တီးတို့တွင် ပုလဲသီးကို ဘိုဘာ ခေါ်သည်။
ဘိုဘာမှ တရုပ်ဗန်းစကားဖြင့် နို့သီးခေါင်းကို ဆိုခြင်းတည်း။
"boba". Merriam-Webster Dictionary. ပုလဲသီးအချင်းမှာ ၅-၁၀ မီလီမီတာမျှ ရှိသည်။
အိန္ဒိယ မြောက်ပိုင်းနှင့် အနောက်ပိုင်းတို့တွင် ဇမ္ဗူ့ဓန ဟု သိကြပြီး အခြားအခေါ်အဝေါ်များလည်း ရှိသေး၏။
"The 5 Most Common Types of Boba, Explained for the Bubble Tea Newbie". Spoon University. 2018-04-11. အခြားပါဝင်ပစ္စည်းများထည့်ကာ အရောင်၊ အသွင်အပြင် ကွဲသွားနိုင်သည်။
"What are Boba Pearls? A Quick Guide to 4 Tasty Types!". Your Coffee & Tea Essentials. August 2021. မူရင်းအရသာမှာ ခပ်ချဉ်ချဉ်ဖြစ်သည်။
သို့ဖြင့် သကာရည်တွင်စိမ်ကာ အရသာပုံမှန်ဖြစ်အောင် သို့မဟုတ် ချိုအောင် ဖန်တီးရ၏။
Hughes, Becky. "DIY Bubble Tea Is About to Be Your New Summer Go-To". Epicurious. လက်ဖက်ရည်တို့တွင် ထည့်သည်မှာ အသွင်အပြင်ကောင်းစေရန် ဖြစ်ပြီး အရသာမှာ ယင်းလက်ဖက်ရည်အရသာအတိုင်း ဖြစ်လာသည်။
အရသာမဲ့ခြင်းနှင့် ဂျယ်လီဖြစ်လွယ်ခြင်းတို့ကြောင့် ပူတင်းကိုပျစ်စေသည့် ထပ်တိုးပစ္စည်းအဖြစ် ထည့်တတ်သည်။
"So what is bubble tea, exactly? Everything you need to know about the drink and boba balls". Mic. ကိုးကား ကဏ္ဍ:အစားအစာ။
မကာရ နက္ခတ်တာရာ (Capricornus) သည် ၁၂ လ ရာသီခွင်၏ ကြယ်စုတန်းတစ်ခုဖြစ်ပြီး လက်တင်ဘာသာစကားဖြင့် ဆိတ်ဂျို သို့မဟုတ် ဆိတ်ကဲ့သို့ဂျိုရှိသော ဟု အဓိပ္ပာယ်ရသည်။
ဆိတ်တပိုင်းငါးတပိုင်း ဒဏ္ဍာရီလာ သတ္တဝါ ပင်လယ်ဆိတ်ကို ကိုယ်စားပြုသည်။
သင်္ကေတမှာ 20px (Unicode ♑) ဖြစ်သည်။
ယင်းသည် ရာသီခွင်၌ အသေးငယ်ဆုံးသော ကြယ်စုတန်းဖြစ်သည်။
ဒိုရဒို (Dorado) ( ) သည် တောင်ကမ္ဘာခြမ်းကောင်းကင်မှ ကြယ်စုတန်းတစ်ခုဖြစ်သည်။
ယင်းအား ၁၆ ရာစုနှစ်တွင် အမည်ပေးခြင်းဖြစ်ပြီး ယနေ့ခေတ်သစ် ၈၈ ကြယ်စုတန်းများစာရင်းတွင်လည်း ပါဝင်သည်။
ကြီးမားသော မစ်ဂျစ်လန်နစ် တိမ်တိုက်အများစုသည် ဒိုရဒို ကြယ်စုတန်းတွင် ပါဝင်ပြီး ကျန်သောအပိုင်းများမှာ မန်းဆာတွင် ပါဝင်သည်။
ဒိုရဒိုဟူသောနာမည်သည် လက်တင်ဘာသာစကားမဟုတ်သော်လည်း စပိန်နက္ခတ္တပညာရှင်များက လက်တင်ဘာသာပုံစံ Doradus ဟု အမည်ပေးခဲ့သည်။
NGC 2020 သည် ဒိုရဒို ကြယ်စုတန်းရှိ Wolf-Rayet အမျိုးအစား ကြယ်များဖြင့် ပတ်လည်ဝန်းရံထားသည့် နက်ဗျူလာဖြစ်ပြီး ကြီးမားသော မစ်ဂျစ်လန်နစ် တိမ်တိုက်ထဲတွင် တည်ရှိသည်။
ယင်းအား နက္ခတ္တပညာရှင် ဂျွန် ဟာရှယ်မှ ၁၈၃၆ ခုနှစ် ဒီဇင်ဘာလ ၃၀ ရက်နေ့တွင် ရှာဖွေတွေ့ရှိခဲ့သည်။
Seligman NGC 2014 နှင့်အတူဆိုပါက Cosmic Reef ဟု အမည်တွင်သည်။
ကိုးကား ပြင်ပလင့်ခ်များ ကဏ္ဍ:ကြီးမားသော မစ်ဂျစ်လန်နစ် တိမ်တိုက် ကဏ္ဍ:ဒိုရဒို (ကြယ်စုတန်း)။
အဒရီယန် လိ (၁၉၈၇ စက် ၂၂ ဖွား) သည် နယူးဇီလန် ဂျူဒိုခ ဖြစ်သည်။
၂၀၁၄ ဓနသဟာယပြိုင်ပွဲဝယ် ကျား ၇၃ ကီလိုတန်း၌ ပါဝင် ယှဉ်ပြိုင်ရာ၊ ငွေတံဆိပ် ရရှိသည်။
သူ့အစ်ကို အလစ္စတာ လိသည်လည်း နိုင်ငံကိုယ်စားပြု ဂျူဒိုခ ဖြစ်သည်။
Adrian Leat dedicates silver medal to late brother TV3 News, 26 July 2014Leat, A. (2012). Architecture: A catalyst for youth development. A Research Project submitted in partial fulfilment of the requirements for the degree of Master of Architecture (Professional), Unitec Institute of Technology, New Zealand. ကိုးကား ပြင်ပလင့် Adrian Leat at The-Sports.org Adrian Leat at judoinside.com ကဏ္ဍ:၁၉၈၇ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:နယူးဇီလန် ဂျူဒိုမောင်။
NGC 2014 သည် ကြီးမားသော မစ်ဂျစ်လန်နစ် တိမ်တိုက်ထဲရှိ ကြယ်အစုအဝေးများဖြင့် ဝန်းရံထားသော နက်ဗျူလာတစ်ခုဖြစ်သည်။
ယင်းသည် အလင်းနှစ် ၁၆၃၀၀၀ ခန့်ကွာဝေးသည်။
ယင်းအား ၁၈၂၆ ခုနှစ် ဩဂုတ်လ ၃ ရက်နေ့တွင် James Dunlop ဆိုသူက ရှာဖွေတွေ့ရှိခဲ့သည်။
Seligman NGC 2020 နှင့်အတူတွဲလျက် Cosmic Reef ဟုခေါ်သည်။
ဘရာဂါ ( ) သည် ပေါ်တူဂီ အနောက်မြောက်ပိုင်းရှိ သမိုင်းဝင် မင်ဟိုပြည်နယ်၊ ဘရာဂါခရိုင်ရှိ မြို့တမြို့ ဖြစ်သည်။
၂၀၂၁ စာရင်းအရ မြို့နေ ၁၉၃,၃၃၃ ယောက် ရှိ၏။
ပေါ်တူဂီရှိ မြူနီစပယ်များအနက် သတ္တမအများဆုံးနေသည့် မြို့တည်း။
ဧရိယာမှာ ၁၈၃.၄ ကီလိုမီတာ ရှိသည်။
မြို့ပြနေရာမှာအစ်ဆီမြစ် (Este River) နှင့် ကာဗါ့ဒိုမြစ်တို့အကြားတွင် ဖြစ်၏။
လစ်စဘွန်းနှင့် ပေါ်တိုမြို့များနောက် ပေါ်တူဂီတွင် တတိယအကြီးဆုံး မြို့ပြနေရာပင်။
ပေါ်တူဂီ၏ ရှေးအကျဆုံးဘုရားကျောင်းများ ရှိသည်။
ဘရာဂါ ဂိုဏ်းထောက်ဘုရားကျောင်း (Archdiocese of Braga) ရှိပြီး စပိန်ဂိုဏ်းချုပ်ဘုန်းကြီး ကျောင်းထိုင်၏။
(ထိုရာထူးကို အလယ်ခေတ်က အစ်ဘီရီယန်ကျွန်းဆွယ်ဒေသအတွက် ဘရာဂါသည် ကတ်သလစ်ဂိုဏ်းထောက်ဘုရားကျောင်း ဖြစ်စဉ်က ရခဲ့သော ရာထူးတည်း။
ယခုမူ ပေါ်တူဂီကသာ ထိုအမည်ဖြင့် ဆက်သုံးသည်) ဘရာဂါသည် ရောမအင်ပါယာခေတ်ရောက်သော် ဘရာကာရာ ဩဂတ်စတာ အမည်ဖြင့် ဂယ်လယ်စီယာပြည်နယ်၏ မြို့တော်ဖြစ်လာသည်။
မြို့တွင်း၌ ထိုခေတ်က ရဲတိုက်မှ ယနေ့တိုင်ရှိသေးပြီး ခရီးသွားတို့ လည်ပတ်နိုင်၏။
မြောက်ပိုင်း ကုန်းတွင်းပိုင်းမြို့များအတွက် ဝင်ပေါက်မြို့ဖြစ်ပြီး ပေါ်တူဂီလမ်းကြောင်း (the Portuguese Way) ခေါ် စိန့်ဂျိမ်း ဘုရားဖူးခရီးစဉ်၏ တထောက်နားရာလည်း ဟူ၏။
၂၀၁၂ ခုတွင် ဥရောပလူငယ့်မြို့တော်အဖြစ် သတ်မှတ်ခံရသည်။
NML Cygni သို့မဟုတ် V1489 Cygni (အတိုကောက် NML Cyg သို့မဟုတ် V1489 Cyg) သည် ဆိုင်နပ် ကြယ်စုတန်းမှ ဟိုက်ပါဂျိုင်းယင့် ကြယ်နီကြီး (red hypergiant) သို့မဟုတ် ဆူပါဂျိုင်းယင့် ကြည်နီကြီး (red supergiant) တစ်ခုဖြစ်သည်။
ယင်းသည် လက်ရှိတွင် နဂါးငွေ့တန်း ဂလက်ဆီရှိ အတောက်ပဆုံးကြယ်များထဲမှတစ်ခု၊ အချင်းဝက်အကြီးဆုံးကြယ်များထဲမှတစ်ခု၊ အတောက်ပဆုံး ဟိုက်ပါဂျိုင်းယင့်ကြယ်များထဲမှတစ်ခု ဖြစ်သည်။
ယင်းသည် ကမ္ဘာမြေမှ ခန့်မှန်းခြေ အလင်းနှစ် ၅၃၀၀ ကွာဝေးသည်။
NML Cygni ၏ အချင်းဝက်မှာ မသေချာပေ။
သို့သော် နေ၏အချင်းဝက်ထက် အဆပေါင်း ၁၁၈၃ မှ ၂၇၇၀ ကြားရှိသည်ဟု ခန့်မှန်းရသည်။
ယင်းအား နေအဖွဲ့အစည်း၏ အလယ်ဗဟိုတွင် ထားလိုက်ပါက မျက်နှာပြင်သည် ဂျူပီတာဂြိုဟ် သို့မဟုတ် စနေဂြိုဟ်၏ ပတ်လမ်းအထိ ထိုးထွက်နေမည်ဖြစ်သည်။
မှတ်စု ကိုးကား Category:ဆိုင်နပ် (ကြယ်စုတန်း)။
ဘာ့သိုလိုမျူး ဖာနန်ဒတ် (Bartolomeu Fernandes) သည် ဘရာဂါမှ ဘာ့သိုလိုမျူး ( ၁၅၁၄ မေ ၃ - ၁၅၉၀ ဇူလိုင် ၁၆) အမည်ဖြင့် ထင်ရှားသော ပေါ်တူဂီသား ရိုမန်ကတ်သလစ်ဘာသာဝင်ဖြစ်ပြီး တရားဟောရှင်တံဆိပ်တော်ရ ဘရာဂါရှိ ဂိုဏ်းထောက်ဘုရားကျောင်း၏ ဂုဏ်ထူးဆောင် ဂိုဏ်းထောက်ဘုန်းကြီးတည်း။
ထရန့်ကောင်စီ (Council of Trent) တွင် ပါဝင်ပြီး အလားတူကောင်စီဝင် ချား ဘော်ရိုမီယိုနှင့် ပူးတွဲကာ ဆေးရုံနှင့် လူနာဆောင် အများကို ဘရာဂါတွင် ဆောက်ခဲ့သည်။
ထိုကာလတွင် ခရစ်ယာန်ဘာသာအကြောင်း အမေးအဖြေစာအုပ်များအပါအဝင် အခြားစာအုပ်တို့ကို ထုတ်ဝေ၏။
ဖာနန်ဒတ်ကို သူတော်စင်အဖြစ် စာရင်းသွင်းသည့် အစမှာ ၁၇၅၄ ခု၊ စက်တင်ဘာလ ၁၁ ရက်တွင် ပုပ်ရဟန်းမင်း ဘန်နတ်ဒစ် (၁၉) က ဘုရားသခင်၏အလုပ်အကျွေးအဖြစ် သတ်မှတ်စဉ်က ဖြစ်သည်။
နောက် ၁၈၄၅ ခု၊ မေလ ၂၃ ရက်တွင် ပုပ်ရဟန်းမင်း ဂရီဂိုရီ (၁၆) က လေးစားဘွယ်ပုဂ္ဂိုလ်အဖြစ် စာရင်းပြောင်းထည့်၏။
ပုပ်ရဟန်းမင်း ဂျွန်ပေါ (၂) က ဖာနန်ဒတ်ကို ၂၀၀၁ ခု၊ နိုဝင်ဘာလ ၄ ရက်တွင် စိန့်ပီတာရင်ပြင်၌ ကောင်းချီးပေးသည်။
ရိုမန်ကတ်သလစ်ဘာသာလုံးဆိုင်ရာ သူတော်စင်အဖြစ် အသိအမှတ်ပြုရန် လိုသေးသည့်အတွက် ပုပ်ရဟန်းမင်း ဖရန်စစ်က ၂၀၁၉ ခု၊ ဇူလိုင်လ ၅ ရက်တွင် ကောင်းချီးပေးပွဲ လုပ်သည်။
ကိုးကား ကဏ္ဍ:၁၅၁၄ မွေးဖွားသူများ ကဏ္ဍ:၁၅၉၀ ကွယ်လွန်သူများ။
thumb|ယုန်ပိုက်ထားသော ၁၅ နှစ်အရွယ် ပေါ်တာ ဟယ်လန် ဘီးထရစ် ပေါ်တာ ( ၁၈၆၆ ဇူလိုင် ၂၈ - ၁၉၄၃ ဒီဇင်ဘာ ၂၂) သည် အင်္ဂလိပ်လူမျိုး စာရေးဆရာ၊ သရုပ်ဖော်ပုံဆွဲသူ၊ သဘာဝသိပ္ပံပညာရှင်နှင့် သဘာဝပတ်ဝန်းကျင်ထိန်းသိမ်းစောင့်ရှောက်သူ ဖြစ်သည်။
တိရစ္ဆာန်များ ဇာတ်ဆောင်အဖြစ်ပါဝင်သည့် သူ၏ကလေးစာအုပ်များကြောင့် လူသိပိုများ၏။
နာမည်ကျော် ယုန်ကလေးပီတာပုံပြင် ကို ရေးဆွဲသူ ဖြစ်သည်။
ပညာတတ်လူလတ်တန်းစားမိသားစုမှ မွေးပြီး ပေါ်တာကို မြို့အုပ်ကတော်များက စာသင်ပေးကြသည်။
အခြားကလေးများနှင့် ရောရောနှောနှောမနေခဲ့ရ။
အိမ်မွေးတိရစ္ဆာန် အများရှိပြီး အားလပ်ရက်များကို စကော့တလန်နှင့် လိတ်ဒိစတြိတ်တွင် အချိန်ကုန်စေခဲ့သည်။
ယင်းငယ်ဘဝကြောင့် ပတ်ဝန်းကျင်ကို၎င်း၊ ပန်းမန်တို့ကို၎င်း၊ တိရစ္ဆာန်တို့ကို၎င်း ချစ်ခင်တတ်လာ၏။
အားလုံးကို ဂရုတစိုက် စူးစမ်းကာ ပုံတူဆွဲခဲ့သည်။
ပေါ်တာ၏ မှိုအကြောင်းလေ့လာချက်နှင့် ရေဆေးဖြင့်ဆွဲထားသည့် မှိုပုံများကြောင့် နှောင်းပိုင်း ဆတြဗေဒ (မှိုအကြောင်း လေ့လာသောပညာ) နယ်ပယ်မှ အထူးလေးစားခြင်းကို ခံရ၏။
အသက် ၃၀ တန်းတွင် ကိုယ်တိုင်ရေး ကိုယ်တိုင်ထုတ်သည့် နာမည်ကျော် ကလေးစာအုပ် ယုန်ကလေးပီတာပုံပြင် ထွက်လာသည်။
ထိုနောက်တွင် ပေါ်တာသည် ကလေးစာအုပ်များအတွက် စာရေးခြင်းနှင့် ပုံဆွဲခြင်းကို ဇောက်ချလုပ်တော့၏။
စာအုပ် ၃၀ ရေးခဲ့ရာ ကလေးစာအုပ် ၂၃ အုပ်မှာ ပို၍ ထင်ရှားသည်။
စာမူခများနှင့် အဒေါ်တဦးထံမှရသော အမွေတို့ဖြင့် နီးယားဆော်ရေး (Near Sawrey) ရှိ ကုန်းထိပ်ခြံကို ၁၉၀၅ ခုတွင် ဝယ်၏။
နီးယားဆော်ရေးမှာ သူ ငယ်စဉ်က အလည်သွားဖူးသည့် လိတ်ဒိစတြိတ်ရှိ ကမ်ဘရီယာစီရင်စုမှ ရွာတခုတည်း။
နောင်နှစ်များတွင်လည်း အခြားခြံများကို ဝယ်ကာ တောင်ကုန်းသွင်ပြင်ကို မပျက်စီးအောင် ထိန်းသိမ်းခဲ့သည်။
၁၉၁၃ ခု၊ အသက် ၄၇ နှစ်တွင်မှ အနီးရှိ ဟော့စဟတ်ရွာ (Hawkshead) မှ ဒေသခံရှေ့နေ ဝီလီယံဟီးလစ်နှင့် လက်ထပ်၏။
ဟာ့ဒဝစ်သိုးကို ဆုချိတ်အောင် သားဖေါက်နိုင်ခဲ့သူဖြစ်ပြီး သူ၏ မြေယာထိန်းသိမ်းနည်းကို ကြွယ်ဝသော ဒေသခံလယ်သမားတို့ကလည်း စိတ်ဝင်စားဟန် ပြသည်။